Бөгөн Башҡорт дәүләт университетында филология фәндәре докторы, профессор, Башҡортостан Республикаһы Фәндәр академияһының мөхбир ағзаһы, Башҡортостандың атҡаҙанған фән эшмәкәре, Башҡортостан Республикаһының атҡаҙанған мәғариф хеҙмәткәре, Рәсәй Федерацияһының юғары профессиональ белем биреүҙең почетлы хеҙмәткәре, Салауат Юлаев ордены кавалеры Ғиниәтулла Сафиулла улы Ҡунафинды 75 йәшлек юбилейы менән тәбрикләү сараһы уҙҙы. Башҡортостан Республикаһы Башлығы Хакимиәте етәксеһе вазифаһын башҡарыусы Урал Килсенбаев Башҡортостан Башлығы Радий Хәбировтың ҡотлауын уҡып ишеттерҙе. Унда ғалимдың тормошо республикаға фиҙаҡәр хеҙмәт итеүҙең күркәм өлгөһө булып тороуы билдәләнә.